



   Egry Artúr
                               régi rőt hegedők II.
                                            Ady parafrázis
                                            didergő körtefák rügyeit 
                                            formáló álmaim gyöngysora 
                                            rám nyíló hajnalom lábnyoma 
                                            bús borongó alkonyom éke 
                                            elvérzik a holnap türelmére 
                                            hideg az ég sötét bársonya

                                           megveszett szélhárfa: rí nyerít 
                                           iszkoljon az kinek nincs hova 
                                           vicsorog az idő fogsora 
                                           orvosa üti-vágja vési
                                           remeg az elhibbant világ s nézi 
                                           régi rőt hegedők asszonya
                                           − szerelmes fekete zongora
